Πιερ Βερόν

Για τον ομώνυμο Γάλλο αστρονόμο, δείτε Πιερ Αντουάν Βερόν.

Ο Πιερ Βερόν (Pierre Véron, 1833 – 2 Νοεμβρίου 1900) ήταν Γάλλος συγγραφέας, δημοσιογράφος και λιμπρετίστας. Γεννήθηκε και πέθανε στο Παρίσι.

Το 1854 ο Βερόν δημοσίευσε το πρώτο του βιβλίο, μία ποιητική συλλογή. Στη συνέχεια υπήρξε συνεργάτης και συντάκτης σε πολλά σημαντικά περιοδικά της εποχής του. Διετέλεσε αρχισυντάκτης στα έντυπα Le Charivari και Journal AmusantBernard, Jean-Pierre Arthur (2001): Les deux Paris: les représentations de Paris dans la seconde moitié du XIXe siècle, σελ. 178. Editions Champ Vallon.. Συνέγραψε πολυάριθμα βιβλία που χρονικογραφούν και συχνά σατιρίζουν τα κοινωνικά ήθη της παριζιάνικης ζωής της εποχής. Για πολλά χρόνια το σπίτι του στη Rue de Rivoli ήταν τόπος συναναστροφής λογοτεχνών, καλλιτεχνών, αλλά και πολιτικώνChisholm, Hugh (ed.) (1911): "Véron, Pierre", Encyclopaedia Britannica (11η έκδοση), τόμος XXVII, σελ. 1033


Ο Βερόν ασχολήθηκε με έντονο ενδιαφέρον με το θέατρο, τόσο ως κριτικός, όσο και ως θεατρικός συγγραφέας. Συνέγραψε το λιμπρέτο για τρία έργα του Ρομπέρ Πλανκέτ, ενώ μαζί με τον Εντμόν Γκοντινέ έγραψαν πολλά θεατρικά έργα, με κυριότερο το Les Affolés, μία τετράπρακτη κωμωδία που έκανε την πρεμιέρα της στο Théâtre du Vaudeville το 1883.

Ο τάφος του Πιερ Βερόν βρίσκεται στο Κοιμητήριο του Μονπαρνάς και φέρει ορειχάλκινη προτομή, έργο του γλύπτη Ζαν ΓκωτερένGrand Larousse encyclopédique (1964), "Véron (Pierre)", τόμος 10, σελ. 757, Librairie LaroussePierard, Marie-Laure (2009): Le cimetière Montparnasse: son histoire, ses promenades, ses secrets, σελ. 91, De Borée.

Επιλεγμένα έργα
Πεζά
 Το Παρίσι διασκεδάζει
 `Ανθρωποι του θεάτρου
 Οι έμποροι της υγείας
 Η παρισινή μυθολογία

Λιμπρέτα
 On demande une femme de chambre, οπερέτα σε μία πράξη του Ρομπέρ Πλανκέτ (1876)
 La confession de Rosette, οπερέτα σε μία πράξη του Ρομπέρ Πλανκέτ (1876)
 Le chevalier Gaston, όπερα κομίκ σε μία πράξη του Ρομπέρ Πλανκέτ (1879)

Θεατρικά έργα
 Tant plus ça change, επιθεώρηση σε τρεις πράξεις, μαζί με τον Εντμόν Γκοντινέ (1878)
 Les Affolés, κωμωδία σε 4 πράξεις, μαζί με τον Εντμόν Γκοντινέ (1883)

Παραπομπές

Βιβλιογραφία
 Wayser, Claudine: L'Extraordinaire Monsieur Véron, εκδ. Balland, Παρίσι 1990, ISBN 2715807961

Πηγές
 Το ομώνυμο λήμμα στη Νέα Ελληνική Εγκυκλοπαίδεια (Χάρη Πάτση), τόμος 8, σελ. 355

Κατηγορία:Γάλλοι θεατρικοί συγγραφείς
Κατηγορία:Γάλλοι κριτικοί
Κατηγορία:Γάλλοι δημοσιογράφοι